Source: https://www.banos.sk/novinky/ochrana-sukromia-neopravnene-fotenie?page=1
Timestamp: 2020-01-28 10:50:01+00:00

Document:
﻿ Ochrana súkromia - neoprávnené fotenie | Page 2 | Advokátska kancelária BÁNOS s.r.o.
Dobrý deň. chcela by som sa opýtať ako je to so súhlasom ked je v disco bare vyhotovujú fotografie, ktoré sa následne uverejnia na stránke podniku. Je bar nejako ošetrený? alebo každého človeka sa musí pýtať?
Michaela, 26. august 2018 - 22:37
Dobry den, chcem sa spytat ci je v poriadku ak obec z akcie uvitanie obcanov kde su pritomni len rodicia s detmi a zamestanci obce zverejni fotografie do regionalneho kalendara bez nasho suhlasu. Velka foto v strede kalendara pre jednotlivy mesiac. Dakujem za vyjadrenie.
JOhny, 8. august 2018 - 15:28
Dobry den. Rad by som sa
Dobry den. Rad by som sa spytal ako je to po novom so zverejnovanim videii a fotografii vozidiel s ECV. Ci e tym poruseny nejaky zakon ked niekto zverejni priestupok aj s cislom auta alebo je t v poriadku. dakujem.
Andrej, 4. august 2018 - 18:00
Odpoveď pre Nelu:
Odpoveď pre Nelu: Dobrý deň, pravidlá ochrany osobných údajov vyplývajúce z nového zákona o ochrane osobných údajov č. 18/2018 Z. z. sa vzťahujú na každú právnickú osobu, alebo fyzickú osobu podnikateľa, ktorá spracúva osobné údaje fyzických osôb na určitý účel. Keďže spoločenstvo vlastníkov bytov a nebytových priestorov zo zákona hospodári s úhradami vlastníkov bytov a nebytových priestorov možno predpokladať, že eviduje tiež ich osobné údaje ako sú meno, priezvisko, adresa, či telefónne číslo. V takom prípade má spoločenstvo postavenie prevádzkovateľa v zmysle zákona o ochrane osobných údajov, musí teda splniť všetky povinnosti dané zákonom, najmä zabezpečiť ochranu spracúvaných osobných údajov pred ich možným zneužitím či stratou. Musí pritom dodržať všetky zásady spracúvania osobných údajov ako sú zásada zákonnosti, správnosti, minimalizácie osobných údajov (teda spracúvanie len tých údajov, ktoré sú nevyhnutné na určitý účel spracúvania, napr. plnenie zmluvy), minimalizácie uchovávania (teda len po nevyhnutnú dobu), integrity a obmedzenia účelu (spracúvanie len na konkrétny účel). Spoločenstvo ako prevádzkovateľ môže spracúvať osobné údaje len na základe zákonom stanoveného právneho základu, ktorým môže byť súhlas dotknutej osoby, plnenie zmluvy, plnenie osobitného predpisu, oprávnený záujem prevádzkovateľa, ochrana života a zdravia dotknutej osoby či plnenie úlohy realizovanej vo verejnom záujme. Každý prevádzkovateľ je tiež povinný viesť v elektronickej alebo v listinnej forme záznam o spracovateľských činnostiach, ktorého vzor je dostupný na stránke Úradu na ochranu osobných údajov. Obdobne to platí aj pre samostatne zárobkovo činnú osobu. Pokiaľ táto nespracúva osobné údaje zamestnancov, no spracúva osobné údaje fyzických osôb – zákazníkov, tiež je povinná splniť povinnosti stanovené zákonom o ochrane osobných údajov. Záverom je potrebné uviesť, že problematika ochrany osobných údajov je natoľko široká, že je obtiažne vtesnať ju do tejto odpovede, rovnako posúdenie dokumentov, ktoré by mal mať prevádzkovateľ (spoločenstvo či samostatne zárobkovo činná osoba) vypracované, vyžaduje konkrétne informácie o spracúvaní osobných údajov. Preto môžem odporučiť obrátiť sa v tejto veci na advokáta zaoberajúceho sa touto problematikou z dôvodu, že v prípade kontroly Úradu je prevádzkovateľ povinný preukázať súlad spracúvania osobných údajov so zákonom.
mgr.robert.banos, 22. júl 2018 - 13:13
Dobrý deň, nenašla som tu
Dobrý deň, nenašla som tu vhodnú tému, tak píšem svoju otázku tu, za čo sa ospravedlňujem. Od mája prišla do platnosti novelizácia zákona o ochrane osobných údajov. Aké povinnosti z tohto zákona vyplývajú pre: 1. Spoločenstvo vlastníkov bytov a nebytových priestorov, t. j. aké povinnosti sú predsedu voči vlastníkom a pre 2. samostatne zárobkovú činnú osobu, ktorá nemá žiadnych zamestnancov. Ďakujem pekne za odpoveď.
Nela, 14. júl 2018 - 10:17
Odpoveď pre Lenku:
Odpoveď pre Lenku: Dobrý deň, pokiaľ po Vás pán pokrikuje, vyhráža sa ublížením na zdraví, fotografuje Vás alebo sa správa inak hrubo, môže sa dopúšťať priestupku proti občianskemu spolunažívaniu, ktoré prejednávajú okresné úrady. Ak by tieto vyhrážky mali intenzitu, že vo Vás vzbudzujú dôvodné obavy o život či zdravie, mohol by sa uvedený pán dopúšťať i trestného činu, čo by vás oprávňovalo obrátiť sa na políciu. Čo sa týka fotografovania bez Vášho súhlasu, Občiansky zákonník stanovuje, že obrazové snímky a týkajúce sa fyzickej osoby alebo jej prejavov osobnej povahy sa smú vyhotoviť alebo použiť len s jej privolením, pričom jej privolenie nie je potrebné, ak sa vyhotovia alebo použijú na úradné účely na základe zákona. Podobizne a obrazové snímky sa môžu bez privolenia fyzickej osoby vyhotoviť alebo použiť primeraným spôsobom tiež na vedecké a umelecké účely a pre tlačové, filmové, rozhlasové a televízne spravodajstvo. Ani také použitie však nesmie byť v rozpore s oprávnenými záujmami fyzickej osoby. Pokiaľ by teda pán Vaše snímky použil v rozpore s Vašimi oprávnenými záujmami a zasiahol by tak do Vášho práva na ochranu osobnosti, mohli by ste sa následne domáhať tohto práva súdnou cestou.
mgr.robert.banos, 6. júl 2018 - 8:27
Odpoveď pre Renátu:
Odpoveď pre Renátu: Dobrý deň, pokiaľ by bolo zverejnenie Vašej fotografie v rozpore s Vašimi oprávnenými záujmami alebo by Vás určitým spôsobom dehonestovalo či urážalo, mohlo dôjsť k neoprávnenému zásahu do Vašich osobnostných práv. No pokiaľ bola fotografia zverejnená vo verejnom záujme či z určitej verejne konajúcej sa udalosti, pričom nie ste na nej vyobrazená pohoršujúcim spôsobom, ktorý neznevažuje Vašu dôstojnosť, nešlo by o zásah do ochrany Vašej osobnosti. V prípadnom súdnom konaní by sa skúmali všetky okolnosti zverejnenia Vašej fotografie, verejný záujem a rovnako proporcionalita medzi slobodou prejavu a ochranou osobnosti.
mgr.robert.banos, 22. jún 2018 - 23:08
Odpoveď pre Lubka:
Odpoveď pre Lubka: Dobrý deň, zákon poskytuje každej fyzickej osobe právo na ochranu jej osobnosti, vrátane jej súkromia a prejavov osobnej povahy, pričom tiež stanovuje, že obrazové a zvukové záznamy týkajúce sa fyzickej osoby alebo jej prejavov osobnej povahy sa smú vyhotoviť alebo použiť len s jej privolením. Privolenie nie je potrebné, ak sa vyhotovia alebo použijú písomnosti osobnej povahy, podobizne, obrazové snímky, zvukové alebo obrazové a zvukové záznamy na úradné účely na základe zákona alebo na vedecké a umelecké účely a pre tlačové, filmové, rozhlasové a televízne spravodajstvo. Ani také použitie však nesmie byť v rozpore s oprávnenými záujmami fyzickej osoby. Z toho vyplýva, že pokiaľ by ste bez súhlasu Vašej susedy zverejnili jej hlasový záznam, mohli by ste sa dopustiť porušenia ochrany jej osobnosti. Pokiaľ by ste však na kamerovom zázname zachytili len hudbu/rádio a pri tom snímali len svoj pozemok bez zachytených fyzických osôb, porušenia ochrany osobnosti by ste sa nedopustili. Rovnako platí, že každý vlastník veci, teda aj Vaša suseda je povinný sa zdržať všetkého, čím by nad mieru primeranú pomerom obťažovať susedov, vrátane hluku. Pokiaľ teda Vaša suseda púšťa hudbu neprimerane hlasno a ruší tým nočný kľud, môže sa dopustiť tiež priestupku na úseku verejného poriadku.
mgr.robert.banos, 22. jún 2018 - 8:11
Dobrý deň, mám podobný
Dobrý deň, mám podobný problém ako tu jedna pani spomínala a to s fotografovaním mojej osoby bez môjho súhlasu. Pravidelne už takmer dva roky venčím svojich dvoch psov na jednom a tom istom mieste. Sú malého vzrastu a na vôdzke, občas tú menšiu mám bez vôdzky keďže ma na slovo poslúcha a nikdy som s tým nemala problém. Máme tu kopu známych, ktorí takisto venčiť na tomto mieste a je tu tiež veľa psíčkarov s omnoho väčšími plemenami, ako mám ja, ktorí majú svojich psov pravidelne bez vôdzky. Problém je v tom, že jeden pán si na moju osobu asi pravdepodobne zasadol alebo neviem ako to mám nazvať a stále má so mnou nejaký problém. Okrikuje ma, vraj mám vypadnúť a podobne, lebo inak príde dolu a bude zle. Nie je to náhodou vyhrážanie? Toto miesto, na ktorom venčím naozaj pravidelne a nielen ja nie je nijakým spôsobom ohraničené alebo označené, že sa tam nesmú venčiť psy. Je tam dokonca kontajner na psie exkrementy so sáčkami slúžiacimi na tento účel. Ani v blízkom okolí nie je nič také napísané, žeby sa tam nemohli venčiť psy. Ja sa s tým pánom nemám za potreby hádať, snažím sa byť diplomat ale ma to už obťažuje že má stále pozoruje a dnes ma dokonca fotil aj s priateľom. Bez toho aby sa spýtal alebo aby sme mu to ja či priateľ dovolili. Vraj to poslúži pre životné prostredie a ostatné úrady. Po svojich psoch si exkrementy vždy riadne pozbieram, neštekajú, nehryzú a nie sú agresívny. Chcem sa preto opýtať na radu, čo by som mala v tomto prípade robiť pretože dnešok bol pre mňa absolútny vrchol. Ďakujem za odpoveď.
Lenka, 21. jún 2018 - 21:20
Dobrý deň, ja viem, že sa
Dobrý deň, ja viem, že sa možu zhotovať fotografie pre tlačové správy bez povolenia, no keď to tak spravil zamestnávateľ , bez toho aby som o tom vedela ma odfotili a poslali tu fotku do novín.
Renáta, 14. jún 2018 - 7:59
Dobrý deň. Mám susedu ktorá
Dobrý deň. Mám susedu ktorá ma stále otravuje hlukom a rádiom. Tak ma napadlo zobrať kameru, snímať len svoj pozemok. Zvuk od susedy by bol zo vzdialenosti cca 8m môjho pozemku 90° od smeru snímania. Druhý deň vezmem televízor a budem prehrávať zaznamenaný obraz a zvuk alebo to zavesím na FB. Poruším niečo , alebo na svojom pozemku musím nahrávať bez zvuku pokiaľ suseda rozpráva ?
Lubko, 12. jún 2018 - 13:50
Dobry den prajem, chcela by som sa spýtať ako je to ked ako agentúra fotíme ludí pri roznych evetoch napr. v nakupnych centrach a tiez aj priestory predajne jedneho z mobilnych operatorov...pri nasej navsteve su tam aj zakaznici ktorych je na fotografiach vidno... musime od kazdeho z nich vypytat suhlas s fotenim alebo ich staci slovne informovat? Resp. ak by sme na predajni vystavili oznam, ze sa priestory fotia za ucelom napr. kontroly vystavenia novych kampanovych veci a nebudu poskytnute tretim osobam to by stacilo? Dakujem za odpoved
Mati, 9. máj 2018 - 15:38
Dobrý deň, p.Banos nenašla
Dobrý deň, p.Banos nenašla som vhodnú tému k mojej otázke, píšem ju teda sem,ospravedlňujem sa. Ako je to prosím Vás s dokazovanim sms pred súdom. Ked niekto chce použiť proti mne správu z môjho mobilu ale ja som ju nepísala, ako sa to na súde vyhodnocuje,ďakujem.
Dušana, 8. máj 2018 - 7:46
Odpoveď pre Mirku S.:
Odpoveď pre Mirku S.: Dobrý deň, pokiaľ na zverejnených fotografiách je zreteľne vidno Vašu osobu alebo osoby Vašich rodinných príslušníkov, takýmto zverejnením sa záhradnícka firma mohla dopustiť zásahu do práva na ochranu Vašej osobnosti, či osobností Vašich rodinných príslušníkov, keďže na také vyobrazenie by potrebovala výslovný súhlas. Pokiaľ sa však na zverejnených fotografiách nenachádzajú osoby a vyobrazujú len vytvorené dielo, nedomnievam sa, že by sa tým záhradnícka firma mohla dopustiť nezákonného konania.
mgr.robert.banos, 2. máj 2018 - 16:06
Dobrý deň, obraciam sa na Vás s prosbou o radu - dali sme si s manželom doma urobiť záhradu záhradníckej firme. Táto firma si realizáciu nafotila a následne zverejnila na svojom webe a facebookovom profile. Je toto z pohľadu legislatívy v poriadku, keď si od nás vopred nepýtali súhlas so zverejnením? (ani v zmluve o dielo nebolo nič také spomenuté). Ďakujem veľmi pekne.
Mirka S., 29. apríl 2018 - 15:57
Dobrý deň....ďakujem za
Dobrý deň....ďakujem za odpoveď...práveže chcem riešiť syna....už mi toho narobil dosť. Nielen, že tam napísal seba, ale ešte sa aj podpísal za mňa. Dá sa to nejak napadnúť? Jeho treba vytrestat. Ja už má v inej poisťovni poistku....tak ako som chcela! Ale chcem ho vytrestať. Veď to bol podvod čo urobil. Ledva som dostala kópiu zmluvy a tam úplne iný podpis. Nie je to trestné? Ďakujem Miška
Miška, 22. marec 2018 - 15:16
Miška, 22. marec 2018 - 15:15
Odpoveď pre Mišku :
Odpoveď pre Mišku : Dobrý deň, pri uzavretí poistnej zmluvy by ste mali okrem jedného jej vyhovenia obdržať i všeobecné poistné podmienky konkrétnej poisťovne, eventuelne ku konkrétnemu poistnému produktu. Pokiaľ ste ich nedostali k dospozícii pri uzavretí zmluvy, máte právo ich požadovať priamo od poisťovne, prípadne od sprostredkovateľa poistenia. V zmysle týchto, resp. na základe žiadosti adresovanej poisťovne by ste mali mať možnosť zmeniť oprávnenú osobu z poistného plnenia pre prípad Vášho úrazu, či smrti. Toto už ale riešte priamo na oficiálnom obchodnom mieste poisťovne. Pokiaľ ide o Vašu nespokojnosť s prácou sprostredkovateľa, máte právo sa s podnetom obrátiť buď na spostredkovateľskú spoločnosť, v ktorej daný sprostredkovateľ pôsobil, alebo sa obrátiť na Národnú banku Slovenska. Pokiaľ však nechcete tento problém riešiť týmto spôsobom, teda osobne do toho zainteresovať Vášho syna, zostáva Vám riešiť iba zmenu podmienok poistnej zmluvy priamo s poisťovňou.
mgr.robert.banos, 22. marec 2018 - 14:33
Dobry den..asi to sem nepatri
Dobry den..asi to sem nepatri...ale potrebujem poradit a nenasla som tu vhodny druh temy. Tak prosim o radu tu. Zalozila som si zivotnu poistku. Nakolko som rozvedena a zijem iba s dcerkou, mam dve zamestnania tak nechcela som nechat nic na nahodu. Poistku mi robil moj syn pre poistovnu AXA. Vsetko sme spisali do pocitaca a odisiel. Vyzeralo to super. Len sa neozyval a ja som to uz chcela mat podpisane preto, ze v druhej praci sa mi moze hocico stat. On mi nakoniec len zavolal, ze vsetko je ok...poslal mi cislo uctu s variabilnym symbolom a sumu. Prisiel mi oficialny list s privitanim medzi klientov a bla bla.Ok platila som rok. Po roku mi prislo oznamenie o stave zmluvy a tam napisane, ze jediny opravneny v pripade mojej smrti je moj syn...vyslovene som ziadala moju dceru tam. Nemohla som sa doziadat kopie zmluvy , ale teda mam ju...a tam som zistila, ze ma aj podpisal. No na poistke nefiguruje on ako poistovak co so mnou zmluvu uzatvoril, ale jedna slecna. Ta mi povedala, ze v tom case moj syn nemal este podpisove pravo pre AXU a tak ked aj uzavrel poistku, tak ona skontrolovala udaje priamo s klientom a figuruje ona na zmluve.....no u mna vraj urobila vynimku lebo dala na synove slovo, ze ked som jeho mama tak je to urcite ok. Chcem sa spytat, co s tymto podvodnikom mozem urobit? Ublizim tej slecne lebo mu uverila tak ako ja. Mne sa uz druhykrat totiz napisal na zivotku ako jediny opravneny. Preto som dala robit druhu zivotku a apelovala nato, aby tam bola moja dcera. Chcem ho vytrestat....lebo mam pocit, ze robi zle, nakolko vsetky poistky uzavrete v tom case, ked nemal podpisove pravo uz klienti zrusili. Dakujem za radu...pekny den....... Miška
Miška, 19. marec 2018 - 5:45
Odpoveď pre Petra P.:
Odpoveď pre Petra P.: Dobrý deň, podľa Občianskeho zákonníka má každá fyzická osoba právo na ochranu svojej osobnosti, najmä života a zdravia, občianskej cti a ľudskej dôstojnosti, ako aj súkromia, svojho mena a prejavov osobnej povahy. Písomnosti osobnej povahy, podobizne, obrazové snímky a obrazové a zvukové záznamy týkajúce sa fyzickej osoby alebo jej prejavov osobnej povahy sa smú vyhotoviť alebo použiť len s jej privolením, avšak podobizne, obrazové snímky a obrazové a zvukové záznamy sa môžu bez privolenia fyzickej osoby vyhotoviť alebo použiť primeraným spôsobom tiež na vedecké a umelecké účely a pre tlačové, filmové, rozhlasové a televízne spravodajstvo. Ani také použitie však nesmie byť v rozpore s oprávnenými záujmami fyzickej osoby. Z uvedeného teda vyplýva, že vyhotovovať obrazové snímky či obrazovo zvukové záznamy ste na umelecké účely mohli vyhotovovať i bez privolenia týchto osôb. Do ich práva na ochranu osobnosti by ste mohli zasiahnuť len v prípade, že by ste ich použili nejakým neprimeraným spôsobom, no keďže ste nemali ani v úmysle ich zverejniť, nijako ste do ich práva nezasiahli.
mgr.robert.banos, 25. február 2018 - 11:43
Dobrý deň, V našej ulici išli vyťať strom. Bývam na prízemí, odhrnul som žalúzie a postavil kameru na statív spraviť časozber akcie. Bola viac než meter od okna, nech nie je na očiach a tiež nech zaznamená aj okno izby. Vonku/na balkón sa mi kameru dať nechcelo. Registroval som, že po chvíli sa jeden z robotníkov začal príliš pozerať do okna a postupne, ako prichádzalo viac robotníkov, všetkých začal organizovať, že čo sa to v mojom okne deje. Mne sa to riešiť nechcelo, mal som povinnosti v inej miestnosti domu a čakal som, než príde plošina a začnú s výrubom. Keď začali, išiel som na balkón, pokiaľ teda niečo chceli, mohli ma konfrontovať. Súčasne sa ale vedúci dostal do vchodu a keď som sa z balkónu vracal, búchal na moje dvere, že zavolá políciu, aby som ich "skryto" nenatáčal. Som filmár, mám živnosť na filmovanie, ale toto bola čisto záujmová súkromná udalosť, ktorú som chcel pre svoje účely (pre manželku, do archívu diana okolo domu) natočiť "zrýchlene". Vedúci už bol tak naštartovaný, že robím všetko naschvál, že zavolal políciu. Keď prišla, všetkých som pozval dnu, ukázal som im statický časozber na malé postavičky a strom ktorý sa zmenšoval. V rámci toho, že sú tam jeho robotníci bez povolenia, trval pán vedúci na zmazaní. Napriek tomu, že točím profesionálne, že toto bolo pre súkromné účely točené z vnútra bytu, som záznam radšej zmazal, pretože pán vedúci bol ochotný zažalovať ma a mne tak banálna udalosť za to nestála. Či som však spravil dobre pre slobodu prejavu (umeleckého, súkromného) neviem. Rozumiem ak niekto nechce byť točený (žeby sa hanbil za to čo robí?), ale nehraničí toto už s paranojou? Neobmedzuje moje práva pokiaľ robím záznam jednorazovaj udalosti, navyše záberom takým, kde sa kvôli širokému záberu ťažko identifikuje postava? Môžu zasahovať do niečoho čo je za oknom? Zdrojom celého vzruchu bol istý pilčík, ktorého som obvinil pred rokom, že mi pri susediacej pilčíckej práci vyrezal krík pod balkónom, ale aj keby sa takto "vzrušili" samovoľne, nie je to celé prehnaná paranoja? Ako som mal argumentovať polícii? Podobne nedávno, na sídlisku vymieňali paroplynové potrbuie. Vytiahol som svoj jediný foťák-zrkadlovku a spravil som si panorámu-veľa fotiek do kruhu, pretože ma to baví mať fotky z premien svojho okolia. Hneď pribehol mladý muž, tiež asi vedúci, aby som fotky kde je on (jeho malá postava) zmazal. Nestačilo by mu sľúbiť, že ak budem niekedy náhodou zverejňovať tieto fotky/záznam, tak že jeho nerozoznateľnú tvár ešte extra rozmažem? Píšete, že pre umelecké dielo sa môže natáčať prakticky čokoľvek bez súhlasu. Ako je to vtedy, pokiaľ som umelec (mám školu, živnosť), ale zrovna niečo nechcem použiť verejne, ale iba súkromne ako pamiatku? Ďakujem za odpoveď! Peter P.
Peter P., 21. február 2018 - 15:45
Odpoveď pre Michala: Dobrý deň, na účel ochrany Vášho života, zdravia či majetku si do interiéru Vášho obydlia samozrejme môžete nainštalovať kamerový systém, pričom o tejto skutočnosti nie ste povinný informovať vstupujúce osoby či Úrad na ochranu osobných údajov. Zdôrazňujem však, že to platí len v prípade interiéru Vášho bytu, teda nie v prípade monitorovania napr. chodby pred Vašim bytom, kde by ste mohli snímať aj ďalších obyvateľov bytovky. V takom prípade by ste potrebovali nielen ich súhlas, ale vznikli by Vám aj viaceré povinnosti voči Úradu na ochranu osobných údajov. Pokiaľ Vás správca domu zastrašuje či sa vyhráža, môžete každopádne privolať policajnú hliadku, keďže sa môže dopúšťať priestupku na úseku občianskeho spolunažívania či dokonca niektorého z trestných činov. Pokiaľ sa tiež obávate uvedeného, môžete tiež trvať na tom, aby bola pri kontrole prítomná ďalšia osoba, teda potenciálny svedok.
mgr.robert.banos, 23. január 2018 - 9:00
Dobrý deň, môžem mať vo
Dobrý deň, môžem mať vo vlastnom byte nainštalovanú kameru? Ide o to, že správca domu sa mi vyhráža, robí to cielene tak, aby tam neboli svedkovia. Pri kontrole v mojom byte, kde som povinný ho pustiť, mám obavy, opäť sa mi bude vyhrážať, bojím sa z jeho strany aj o poškodenie veci v byte. Ako mám postupovať? Mám mu oznámiť, že v byte mám kameru - tým pádom je o tom oboznámený, ak by k niečomu došlo, som potom oprávnený takýto záznam poskytnúť súdu ako dôkaz? Je to predsa môj byt, nie verejné priesranstvo, chcem chrániť seba a svoj majetok, o prítomnosti kamery ho upovedomím - aj to by bolo na tom zázname, že som mu to povedal. Veď aj v budovách je napríklad tabuľka, že priestor je monitorovaný kamerovým systémom, teda ten, kto tam ide si je toho vedomý a vlastne s tým súhlasí. A to je verejný priestor, ja som predsa vo svojom byte, tak by malo predsa tiež stačiť ak niekoho o tom upovedomím. Ak s tým nesúhlasí, nemusí do bytu ísť, ak chce ísť do bytu na kontrolu, prosím, veď ak bude dodržiavať "pravidlá" nemá sa čoho báť v súvislosti so záznamom a mať výhrady. Ďakujem za radu, neviem ako sa mám inak brániť.
Michal, 18. január 2018 - 12:12
Odpoveď pre Pavla :
Odpoveď pre Pavla : Dobrý deň, majiteľom fotografie je jej autor, takže Vy, resp. Vaša spoločnosť. Pokiaľ si vyslovene vyhotovujete iba fotografie svojich montáží, ktoré využívate na reklamu a propagáciu svojej práce, toto nie je v rozpore so zákonom ani so zaužívanými obchodnými zvyklosťami ak na Vašej fotografii nie je vyobrazené napríklad logo,či obchodné meno spoločnosti, na ktorej bola montáž vykonávaná. Ak sa na Vašej fotografii nachádza označenie inej spoločnosti, bez jej súhlasu Vám takéto fotografie zverejňovať neodporúčam.
mgr.robert.banos, 8. január 2018 - 21:27
Dobrý deň, sme montážna firma
Dobrý deň, sme montážna firma ktorá montuje zariadenia na objekty pre tretiu firmu. Každý objekt odfotíme aj zo zariadením. Je to zákazník firmy pre ktorú pracujeme. Fotky vyhotovíme my, následne ich sprístupnime firme pre ktorú pracujeme. Otázka znie: môžem použiť tieto fotografie na svojom webe ako naše montáže? Zmluvné medzi firmami nebola zmienka o zverejňovaní fotiek.
Pavol, 7. január 2018 - 7:08
Odpoveď pre Izabelu:
Odpoveď pre Izabelu: Dobrý deň, v zmysle Občianskeho zákonníka sa písomnosti osobnej povahy, podobizne, obrazové snímky a obrazové a zvukové záznamy týkajúce sa fyzickej osoby alebo jej prejavov osobnej povahy smú vyhotoviť alebo použiť len s jej privolením, ani také použitie však nesmie byť v rozpore s oprávnenými záujmami fyzickej osoby. V prípade porušenia vyššie uvedených ustanovení zákona, máte právo sa domáhať, aby sa upustilo od neoprávnených zásahov do Vašich práv na ochranu osobnosti (napr. vyhotovovanie a zverejňovanie snímok), aby sa odstránili následky týchto zásahov a aby Vám bolo dané primerané zadosťučinenie. Pokiaľ by sa nezdalo postačujúce takéto zadosťučinenie, najmä preto, že bola znížená Vaša dôstojnosť, alebo vážnosť v spoločnosti, máte právo na náhradu nemajetkovej ujmy v peniazoch.Výšku takejto náhrady nemajetkovej ujmy určí súd s prihliadnutím na závažnosť vzniknutej ujmy a na okolnosti, za ktorých k porušeniu práva došlo. Ak teda niekto vyhotoví fotografiu a zverejní ju bez Vášho súhlasu, môžete sa obrátiť na súd a domáhať sa okrem iného toho, aby boli takto zhotovené zábery vymazané, prípadne požadovať finančné zadosťučinenie. Vzhľadom na to, že nie ste ešte plnoletá, k podaniu žaloby bude ale potrebná súčinnosť Vašich rodičov. Ešte pred podaním žaloby Vám však určite odporúčam adresovať dotknutým spolužiačkam tzv. predžalobnú výzvu v oficiálnej, písomnej forme, v ktorej ich vyzvete, aby upustili od neoprávnených zásahov do Vašich práv, v opačnom prípade budete nútená riešiť situáciu súdnou cestou. V danom prípade by sa dal problém pravdepodobne vyriešiť aj takýmito menej závažnými prostriedkami.
mgr.robert.banos, 22. december 2017 - 19:22
Odpoveď pre Pavla: Dobrý deň, v prípade vyhotovenia fotografií Vašej osoby bez Vášho súhlasu, ide o zásah do Vašich osobnostných práv. Na základe § 12 Občianskeho zákonníka sa obrazové snímky a obrazové a zvukové záznamy týkajúce sa fyzickej osoby alebo jej prejavov osobnej povahy smú vyhotoviť alebo použiť len s jej privolením. Súhlas sa nevyžaduje len v určitých presne stanovených prípadoch, a teda ak ide o použitie snímok na úradné účely, použiť primeraným spôsobom tiež na vedecké a umelecké účely a pre tlačové, filmové, rozhlasové a televízne spravodajstvo. Ani také použitie však nesmie byť v rozpore s oprávnenými záujmami fyzickej osoby. Máte právo požadovať od osoby, ktorá túto fotografiu vyhotovila, aby od takéhoto neoprávneného zásahu upustila, aby odstránila následky jej činu a aby Vám bolo poskytnuté primerané zadosťučinenie. Ak sa Vám takéto zadosťučinenie nezdá dostatočné, máte právo obrátiť sa na súd a požadovať tak náhradu vzniknutej škody.
mgr.robert.banos, 22. december 2017 - 19:21
Odpoveď pre Stanislava:
Odpoveď pre Stanislava: Dobrý deň, v zmysle Občianskeho zákonníka sa písomnosti osobnej povahy, podobizne, obrazové snímky a obrazové a zvukové záznamy týkajúce sa fyzickej osoby alebo jej prejavov osobnej povahy smú vyhotoviť alebo použiť len s jej privolením. Privolenie nie je potrebné, ak sa vyhotovia alebo použijú písomnosti osobnej povahy, podobizne, obrazové snímky, zvukové alebo obrazové a zvukové záznamy na úradné účely na základe zákona. Podobizne, obrazové snímky a obrazové a zvukové záznamy sa môžu bez privolenia fyzickej osoby vyhotoviť alebo použiť primeraným spôsobom tiež na vedecké a umelecké účely a pre tlačové, filmové, rozhlasové a televízne spravodajstvo. Ani také použitie však nesmie byť v rozpore s oprávnenými záujmami fyzickej osoby. V prípade porušenia vyššie uvedených ustanovení zákona, fyzická osoba má právo najmä sa domáhať, aby sa upustilo od neoprávnených zásahov do práva na ochranu jeho osobnosti (napr. vyhotovovanie snímok), aby sa odstránili následky týchto zásahov a aby mu bolo dané primerané zadosťučinenie. Pokiaľ by sa nezdalo postačujúce takéto zadosťučinenie najmä preto, že bola v značnej miere znížená dôstojnosť fyzickej osoby alebo jeho vážnosť v spoločnosti, má fyzická osoba tiež právo na náhradu nemajetkovej ujmy v peniazoch. Výšku takejto náhrady nemajetkovej ujmy určí súd s prihliadnutím na závažnosť vzniknutej ujmy a na okolnosti, za ktorých k porušeniu práva došlo. Ak teda niekto vyhotoví fotografiu bez súhlasu dotknutej osoby, môže sa táto osoba obrátiť na súd a domáhať sa okrem iného toho, aby boli takto zhotovené zábery vymazané, prípadne požadovať finančné zadosťučinenie. Vo svojej otázke ste však uviedli, že fotografia bola vymazaná a nebola žiadnym spôsobom zverejňovaná, preto je málo pravdepodobné, že by sa táto osoba obrátila na súd. Podľa Vami poskytnutých informácií možno tiež konštatovať, že nejde o trestný čin. K spáchaniu trestného činu by mohlo dôjsť v prípade, že by ste porušili dôvernosť neverejne prednesených slov alebo iného prejavu osobnej povahy tým, že by ste ho neoprávnene zachytili záznamovým zariadením a takto zhotovený záznam sprístupnili tretej osobe alebo ho iným spôsobom použili a spôsobili by ste tým vážnu ujmu na právach iného. Ide o trestný čin porušenia dôvernosti ústneho prejavu a iného prejavu osobnej povahy, za ktorý môže súd uložiť trest odňatia slobody až na dva roky. Predpokladom je ale vznik vážnej ujmy na právach poškodeného a tiež skutočnosť, že páchateľ zachytí záznamovým zariadením prednesené slová alebo iný prejav osobnej povahy na mieste neprístupnom verejnosti.
mgr.robert.banos, 22. december 2017 - 19:06
Dobrý deň. Poprosím Vás o
Dobrý deň. Poprosím Vás o radu...Na základe fotografie, ktorá bola urobená bez môjho súhlasu a vedomia, v čase keď som bol v práci, na území susednej republiky, som bol de facto dobrovoľne - nasilu prinútený podpísať dohodu o skončení prac.pomeru bez uvedenia dôvodu. Mám dôvodne podozrenie, kto túto fotografiu zhotovil, (občan tej susednej krajiny, ale až cca 10 rokov žijúci na SVK - zatiaľ ešte kolega) ale žiaľ, neviem to dokázať...ide o to, že z môjho pohľadu som neporušil nič, dokonca ani zákonník práce...Foto bolo posunuté ďalej, iným osobám...Akú mám podľa Vás šancu na odškodnenie a ako mám postupovať, pokiaľ by som sa rozhodol vzniesť nejaké obvinenie? ďakujem...
Pavol, 19. december 2017 - 13:03
Dobrý deň, chcela by som sa spýtať som žiačka na strednej škole mám 17 rokov. S mojimi spolužiačkami si moc nevychádzam no už dlhšiu dobu viem že ma fotia a smejú sa na tom. Minulý rok to dokonca zverejňovali na sociálnej sieti Instagrame . Okamžite som šla za triednu učiteľkou ktorá mi povedala nech to riešim s nimi ja , že to jej problém není. Keď som šla za tými babami tak mi len nadali. Nevedela som ako to inak riešiť tak som to nechala tak a myslela som si že to už prestane no tento rok sa to opakuje a naozaj už neviem čo mám robiť. Vopred ďakujem . S pozdravom Izabela.
Izabela , 14. december 2017 - 18:22
Dobrý deň,chcem so opýtať či
Dobrý deň,chcem so opýtať či je trestné keď som vyzval svojho kamaráta aby odfotil určitú osobu za 5€. Ale bola to len výzva či na to má, tá osoba na fotke bola otočená chrbtom a navyše tá fotka je už vymazana a nikde nebola zverejnená.Ďakujem za odpoved.
Stanislav , 10. december 2017 - 13:16
Odpoveď pre Annu: Dobrý deň, ako zamestnanec nesiete všeobecnú zodpovednosť podľa §179 Zákonníka práce za škodu, ktorú spôsobíte zamestnávateľovi zavineným porušením povinností pri plnení pracovných úloh alebo v priamej súvislosti s ním. Pri všeobecnej zodpovednosti zamestnanca je zamestnávateľ povinný preukázať zamestnancovi jeho zavinenie. To znamená, že dôkazné bremeno spočíva na zamestnávateľovi a zamestnanec nemusí preukazovať, že škodu nespôsobil. To však neplatí, ak by s Vami starostka podpísala dohodu o hmotnoprávnej zodpovednosti podľa §182 o zodpovednosti zamestnanca za schodok na zverených hodnotách. Ak zamestnanec prevzal na základe dohody o hmotnej zodpovednosti zodpovednosť za zverené hotovosti, ceniny, tovar, zásoby materiálu alebo iné hodnoty určené na obeh alebo obrat, ktoré je povinný vyúčtovať, zodpovedá za vzniknutý schodok. Takáto dohoda musí byť písomná. Zamestnanec sa zbaví takejto zodpovednosti celkom alebo sčasti, ak preukáže, že schodok vznikol celkom alebo sčasti bez jeho zavinenia. Ak dohodu s Vami starostka však nespísala, budete zodpovedná na základe všeobecnej zodpovednosti, pri ktorej bude musieť dokazovať Vaše zavinenie. To, či je Váš majetok alebo rodina ohrozená nie je možné takto posúdiť. Z dôvodu väčšej istoty však navrhujem, aby ste ohľadom zriadenia trezora pred starostkou argumentovala práve Vašimi obavami o majetok a rodinu a taktiež dôverou občanov obce pri spravovaní obecných peňazí.
mgr.robert.banos, 21. november 2017 - 10:49
Odpoveď pre Lauru:
Odpoveď pre Lauru: Dobrý deň, v zmysle zákona o ochrane osobných údajov, osobnými údajmi sa rozumejú údaje týkajúce sa určenej alebo určiteľnej fyzickej osoby, pričom takou osobou je osoba, ktorú možno určiť priamo alebo nepriamo, najmä na základe všeobecne použiteľného identifikátora alebo na základe jednej či viacerých charakteristík alebo znakov, ktoré tvoria jej identitu. Z uvedeného vyplýva, že osobnými údajmi sú nielen meno, priezvisko, adresa, dátum narodenia, atď., ale aj akékoľvek informácie o osobných vlastnostiach, pomeroch alebo o iných špecifických znakoch, ktoré charakterizujú alebo odhaľujú fyzickú, psychickú, ekonomickú, sociálnu, alebo inú identitu konkrétnej fyzickej osoby. Personalizované evidenčné číslo, za predpokladu, že jednoznačne odhaľuje identitu majiteľa vozidla, možno teda považovať za osobný údaj. Spracúvať, ako aj zverejňovať osobné údaje možno v zásade len so súhlasom dotknutej osoby, až na niektoré zákonom ustanovené výnimky. Takouto výnimkou je aj prípad, kedy je spracúvanie osobných údajov nevyhnutné na účely tvorby umeleckých alebo literárnych diel, pre potreby informovania verejnosti masovokomunikačnými prostriedkami a ak osobné údaje spracúva prevádzkovateľ, ktorému to vyplýva z predmetu jeho činnosti; to neplatí, ak spracúvaním osobných údajov na takýto účel prevádzkovateľ porušuje právo dotknutej osoby na ochranu jej osobnosti a súkromia alebo takéto spracúvanie osobných údajov bez súhlasu dotknutej osoby vylučuje osobitný zákon alebo medzinárodná zmluva, ktorou je Slovenská republika viazaná. Ak s ohľadom na vyššie uvedené máte za to, že internetový denník porušil ustanovenia zákona o ochrane osobných údajov, môžete podať návrh na začatie konania o ochrane osobných údajov Úradu na ochranu osobných údajov Slovenskej republiky.
mgr.robert.banos, 13. október 2017 - 20:32
Dobrý deň, chcem sa spýtať či
Dobrý deň, chcem sa spýtať či mal bulvárny internetový denník právo zverejniť fotografiu nášhou auta s personalizovanou ŠPZ samozrejme bez nášho súhlasu či vedomia na základe zaslanej fotografie od niekoho, kto auto odfotil na parkovisku pred obchodom. ŠPZ nebola prekrytá, pretože senzáciou je naša personalizované značka, ktorá však spĺňa čo má a vôbec nie je poburujúca. Nie sme jediní, čo sa takto našli na stránkach bulvárneho denníka.
laura, 6. október 2017 - 9:13
Dobrý deň pán advokát.
Dobrý deň pán advokát. Pracujem na obecnom úrade. Vlani lámali na OcÚ, ukradli aj veľký trezor. Odvtedy každý deň peniaze v hotovosti musím zobrať domov. U mňa platia občania dane a poplatky za odpad, niekedy je to aj 1000,--EUR. Keď príde občan platiť vidí, že z kabelky vyberiem tú peňaženku, v ktorej mám obecné peniaze. V kancelárií mám starý nábytok, nič sa nedá poriadne zatvoriť alebo zamknúť. Takisto to robí aj druhá pracovníčka-pokladníčka. Obecné peniaze mám v kabelke aj vtedy keď idem ráno do práce, alebo domov. Keď odídem z domu a nie som v práci, vtedy obecné peniaze odložím niekde v rodinnom dome. P. starostke viackrát sme povedali, aby už konečne zabezpečila trezor, vraj na to nie sú peniaze. Preto prosím o radu, čo mám robiť? Ako zamestnankyňa som v nebezpečenstve? Je ohrozená aj moja rodina aj majetok, keby k nám niekto lámal? Je budem potom vinná, keď odo mňa ukradnú peniaze? Za odpoveď Vám veľmi pekne ďakujem.
Anna, 3. október 2017 - 12:56
Anna, 3. október 2017 - 12:55
Anna, 3. október 2017 - 12:53
Anna, 3. október 2017 - 12:52
Anna, 3. október 2017 - 12:51
Anna, 3. október 2017 - 12:49
Dobrý deň pán advokát. Pracujem na obecnom úrade. Vlani lámali na OcÚ a ukradli aj veľký trezor. Odvtedy každý deň musím zobrať domov hotovosť. Od občanov beriem dane, poplatky za KO, niekedy je to aj viac ako 1000,--EUR. Keď občan príde platiť vidí , že z kabelky zoberiem von peňaženku, v ktorej mám obecné peniaze. V kancelárii mám veľmi starý nábytok, nič sa nedá poriadne zamknúť. Takisto to robí aj druhá pracovníčka-pokladníčka. Peniaze mám v kabelke aj keď ráno idem do práce, alebo späť domov. Keď niekde odídem z domu, hotovosť nechám doma. P. starostke viackrát sme povedali, aby už konečne nám zabezpečila trezor, ale vraj na to nie sú peniaze. Preto prosím o radu, podľa Vás ako zamestnankyňa som v nebezpečenstve? Je ohrozená aj moja rodina a aj majetok, keby k nám niekto lámal? Alebo potom ja budem vinná, že odkradli odo mňa peniaze /napr. cestou domov/? Vopred Vám ďakujem za radu.
Anna, 3. október 2017 - 12:02
Odpoveď pre janciko:
Odpoveď pre janciko: Dobrý deň, Občiansky zákonník v ustanovení §126 okrem iného hovorí, že vlastník (v tomto prípade Vy) má právo na ochranu proti tomu, kto do jeho vlastníckeho práva neoprávnene zasahuje. Podľa §127 sa vlastník veci (v tomto prípade Váš sused) musí zdržať všetkého, čím by nad mieru primeranú pomerom obťažoval iného alebo čím by vážne ohrozoval výkon jeho práv. Podľa toho, čo ste uviedli, Váš sused ohrozuje výkon Vášho vlastníckeho práva, nakoľko natiahnutým káblom zamedzuje prístup nákladnému vozidlu na Váš pozemok. Pokiaľ Váš sused napriek Vášmu nesúhlasu kábel neodstráni, môžete sa brániť súdnou cestou prostredníctvom tzv. zapieracej žaloby.
mgr.robert.banos, 25. júl 2017 - 1:32
Dobrý deň. Chceli by sme sa u
Dobrý deň. Chceli by sme sa u vás informovať. Náš sused si natiahol predlžovací kábel ponad našu prístupovú cestu, ktorá je v našom osobnom vlastníctve. Kábel je vo výške 3,5m a obmedzuje náš prístup do domu. Myslím nákladným vozidlom. Očakávame dovoz stavebného materiálu, ale vďaka káblu to nieje možné. Povolenie si od nás nepýtal. Vraj nie sme vlastníkmi vzdušného priestoru. Prosím poraďte nám, čo robiť. Boli sme aj na mestskej polícii, ale zatiaľ nič neriešia. Je to pravda, že si môžeme všetci ťahať akékoľvek káble ponad súkromné pozemky iných ľudí? Ďakujem.
janciko, 4. júl 2017 - 16:02
Odpoved pre Ninu:
Odpoved pre Ninu: Dobrý deň, každá osoba má právo na ochranu svojej osobnosti, najmä života, zdravia, občianskej cti a ľudskej dôstojnosti, ako aj ochranu súkromia, svojho mena a prejavov osobnej povahy. Obrazové snímky či zvukové záznamy týkajúce sa fyzickej osoby alebo jej prejavov osobnej povahy sa smú vyhotoviť alebo použiť len s jej privolením. Privolenie nie je potrebné na použitie snímok či zvukových záznamov na úradné účely na základe zákona či na spravodajské účely. Vaša bývala známosť teda bez Vášho privolenia nemala právo vyhotovovať zvukové záznamy, rovnako ich rozširovať. Máte však právo domáhať sa upustenia od neoprávnených zásahov do Vášho práva na ochranu osobnosti, na odstránenie následkov týchto zásahov a na poskytnutie primeraného zadosťučinenia, napr. vo forme ospravedlnenia. Môžete preto manželke Vašej bývalej známosti zaslať písomnú predžalobnú výzvu, ktorej obsahom môže byť požiadavka na upustenie od takého konania, odstránenie jeho následkov a rovnako ospravedlnenie, resp. finančné odškodnenie, pokiaľ zásah bol takej intenzity, že poškodil Vašu vážnosť v spoločnosti či v zamestnaní s upozornením, že v opačnom prípade sa budete svojho práva na ochranu osobnosti domáhať súdnou cestou. Pokiaľ predžalobnú výzvu bude ignorovať, môžete podať na súd žalobu o ochranu osobnosti a domáhať sa upustenia od tohto jej konania, odstránenia následkov či ospravedlnenia. Konanie manželky Vašej bývalej známosti možno tiež posudzovať ako priestupok proti občianskemu spolunažívaniu. Toho sa podľa zákona dopustí ten, kto inému ublíži na cti tým, že ho urazí alebo vydá na posmechu alebo ten kto úmyselne naručí občianske spolunažívanie vyhrážaním ujmou na zdraví, drobným ublížením na zdraví, schválnosťami alebo iným hrubým správaním. Preto môžete na manželku Vašej bývalej známosti, resp. aj na iné osoby, ktoré obdobne rozširujú nahrávku či Vám vulgárne nadávajú podať na polícií oznámenie pre podozrenie zo spáchania priestupku voči Vašej osobe.
mgr.robert.banos, 26. jún 2017 - 18:27
Odpoveď pre Ondra :
Odpoveď pre Ondra : Dobrý deň, bohužiaľ v prípade ak ste bez súhlasu developera zverejnili fotografie prevádzok, ktoré nie sú vo Vašom vlastníctve, mal tento právo Vám zakázať ich šírenie. Pokiaľ nedospejete ku konsenzu a nebudete v marketingu postupovať spoločne, nemali by ste vo svojej inzercii zverejňovať fotografie prevádzok, ktoré nevlastníte, mohlo by sa totiž jednať o klamlivú reklamu. Ak máte dohodu, že Vaši klienti majú prístup k službám developera, čo zvyšuje atraktivitu Vašej ponuky, môžete toto do ponuky zahrnúť avšak bez výslovného súhlasu developera zverejňovať fotografie nesmiete.
mgr.robert.banos, 21. jún 2017 - 14:50
Dobry den, chcela by som sa spýtať .Mala som vzťah so ženatým mužom, po celom fiasku s jeho ženou - nebudem rozpitvávať, mi samozrejme vykričala všetko, čo jej na um zišlo, chapala som, strpela, ok. Neustale mi pisala smsky jej syn dokonca vulgarne, ok strpela som, chapem... manželka... má právo byť nahnevaná, on zostal s ňou aj deťmi. Ja som sa s nim stykať prestala žiaden kontakt viac nebol ani z jeho ani z mojej strany. Nechcem riešť moralnu stranku. Táto jeho manželka sa rozhodla, že ma ale asi zlikviduje nakomplet. Pochopím, že čo robila, ale ked začala napádať moju rodinu volať im, infomovať ich .. ok strpela som....neustále nadávky na moju adresu vulgárne, tiež som to strpela... aby som to skrátila, chodili mi neustále výhražne sms z jej strany telefonovala mojej svokre, uražal moju švagrinu ked ju stretla, kôli mne, ok, preglgla som, ale ked začala posielať nahrávky z jeho tlf. kde je môj hlas a tieto nasledne preposielat po celej rodine, dokonca mojej práce, keďže som chcela aby bol "pokoj" nechala som to tak, vysvetlila som každému o čo ide, neriešila som to, lebo som myslela, že by som ju viac rozzurila. Upovedomovala som aj jej muža čo ona robí mailom ale on nereagoval nijak. Prešli 4 mesiace, bez kontaktu s dotyčným ja som si upokojila psychiku ale ona znovu začala písať, môjmu mužovi, kedže som vydatá, ale on o všetkom teda vie, a rozhodli sme sa ísť ďalej, ale mu pošle nahrávku z jeho telefónu myslím jej manžela, o čom som netušila že ma nahráva on. Tieto nahrávky posiela ako si zmyslí, môjmu mužovi. Znovu som písala jej manželovi nech dá jeho žena pokoj že aké su to nahrávky, ale on teda nereaguje nijak. Znovu mi ona začala písať sms, nakoniec výhražnú. Neviem, čo mám robiť. Chcem aby prestala ale neviem to zastaviť, ospravedlnila som sa jej rodine jeho synovi jemu všetkým chcela som to slušne uzavrieť ale ona nie. Konkrétne potrebujem radu, či on mohol nahrávať hovory, ona ich používa na poškodenie mojej osoby rozposielaním kde komu.. keďže som to chcela v "mieri" písala som jej nech prestane, ona znovu urážky a výsmech vyhrážky sms... atď..ja som nereagovala, stíchne a o mesiac dva znovu? ako mám dotyčného donútiť zmazať tieto nahrávky aby sa nedali používať ako donútiť ju aby prestala aby ich nevlastnila keďže sa mi v sms vyhrážala že ich má viac. V dobrom to teda fakt nešlo a už je to dosť na psychiku. Poprosím o radu či mám ísť na políciu a zažalovať jeho že ma nahrával bez môjho vedomia, a je to neviem akým spôsobom posunuté ďalej jeho žene ktorá to posiela bez môjho vedomia Ďalej, kedy sa jej zachce, ako tomuto zabrániť, keďže viem, že mam dočinenia s psychopatkou, ktorá neprestane, kým nedosiahne čo ? Výhražná sms ka mala charakter "My sa stretneme a hovoriť už nebudeš." čo tým myslela neviem ako reagovať, lebo mam obavu už o seba svoj život, nebývame Ďaleko od seba a celkovo o celú moju existenciu. Chápem morálnu stránku má právo ale nemá právo neustale obťažovať a neustále ma atakovať donekonečna, hoci som sa snažila to urovnať v dobrom. jej manžel strčil hlavu do piesku a na moje maily nereaguje. Ako sa mám brániť prosti takémuto človeku ale nie jeden deň ale celý život? poraďte mi prosím vás. Ďakujem.
nina, 21. jún 2017 - 9:57
Dobrý deň, od developera sme s manželkou zakúpili apartmán v rekreačnom rezorte, v ktorom poskytujeme ubytovanie v súkromí typu "Prázdninový byt" v rámci živnostenského oprávnenia. Okrem vlastníctva bytu sme tiež bezpodielovými spoluvlastníkmi spoločných priestorov vrátane priestoru recepcie. Jedným z lákadiel inak predraženého bytu v rezorte bola dostupnosť služieb typu wellness, reštaurácia, detské ihrisko, ktoré ostali vo vlastníctve developera a sú ním prevádzkované. Právo na ich zvýhodnené používanie týchto služieb pre nás a našich hostí bolo deklarované predávajúcim len ústne a do kúpnej zmluvy sa nedostalo. Tak za našich hostí platíme predražené rekreačné služby my, ako keby bývali mimo rezort (takmer trojnásobok bežných trhových cien). Pre vyťaženie ubytovania sme sa rozhodli pre prezentáciu na ubytovacom portáli, ktorú nám kúpna zmluva s developerom ani dohovor s ním nezakazovali, dokonca dal na to súhlas v emaili. Začali sme preto na portáli prezentovať aj dostupnosť rezortných služieb, ktoré zabezpečuje developer vrátane fotografii prevádzok. Najnovšie nás požiadal o odstránenie nami spravených fotografii prevádzok v jeho vlastníctve (wellness, reštaurácia, fitnes, detský kútik) z rezervačného portálu napriek tomu, že sú za poplatok dostupné všetkým návštevníkom rezortu, teda aj našim. Časť týchto fotografií bola nafotená ako výhľad zo spoločných priestorov (recepcie), nakoľko sú tieto prevádzky naň priamo napojené, príp. ako výhľad z nášho balkóna. Napriek tomu developer tvrdí, že nemôžeme bez jeho súhlasu uverejňovať na ubytovacom portáli fotky prevádzok, ktoré sú vo vlastníctve jeho spoločnosti, nech jej tým aj robíme dobrú reklamu .... a súhlas nám odmieta dať. Zjavne nás vníma v ubytovacích službách ako konkurenciu, aj keď je my prenajímame jeden apartmán a on takmer päťdesiat. Skutočne prekračujeme prezentovaním celorezortných fotografii na stránke nášho ubytovania na rezervačnom portáli zákon? Podotýkam, že sú to profesionálne spravené fotky, ktoré jeho prevádzky nehania a ich účelom je sprístupniť rezervujúcim celkovú predstavu, kam pôjdu na dovolenku. Zároveň sme presvedčení, že si na základe tejto prezentácie naši klienti objednávajú u developera aj ďalšie platené služby nad rámec tých, čo za nich platíme my, teda aj ak niečo stráca na ubytovaní, získava na tržbách za ďalšie služby. Ďakujem za odpoveď.
Ondro, 14. jún 2017 - 12:45
Odpoveď pre Máriu Gajdošovú:
Odpoveď pre Máriu Gajdošovú: Dobrý deň, pri fotografovaní napr. budovy alebo domu treba posudzovať, či vytvorením, resp. použitím týchto fotografií nedochádza k zásahu do súkromia vlastníka týchto objektov. Ak sa fotografia objektov nespája s konkrétnou osobou alebo s nejakou skutočnosťou, na základe ktorej možno identifikovať určitú osobu, nemožno hovoriť o zásahu do súkromia a vtedy možno bez obmedzenia fotografie týchto objektov vyhotoviť a aj použiť. Pokiaľ sa odôvodnene domnievate, že konaním tejto osoby môže byť, resp. bolo ohrozené dobré meno Vašej spoločnosti, resp. bolo porušené napr. ohováraním, máte možosť domáhať sa ochrany v zmysle ustanovení § 44 a nasl. Obchodného zákonníka o nekalej súťaži, ktorý ustanovuje, že ten, kto uvedie alebo rozširuje o pomeroch, výrobkoch alebo výkonoch iného súťažiteľa nepravdivé údaje spôsobilé tomuto súťažiteľovi privodiť ujmu, dopúšťa nekalosúťažného konania - zľahčovania. Zľahčovaním je aj uvedenie a rozširovanie pravdivých údajov o pomeroch, výrobkoch alebo výkonoch iného súťažiteľa za predpokladu, že sú spôsobilé mu privodiť ujmu. Ako poškodený sa môžete domáhať, aby porušiteľ sa takéhoto konania zdržal a aby odstránil závadný stav. Je možné požadovať primerané zadosťučinenie, a to aj poskytnutím peňažnej náhrady, ďalej náhradu škody a vydanie bezdôvodného obohatenia. Ak by sa však Vami opísané konanie sa týkalo len údajov účastníkov, resp. majiteľa obchodu, členov orgánov spoločnosti, v tom prípade by do úvahy prichádzala žaloba na ochranu dobrej povesti právnickej osoby podľa § 19b Občianskeho zákonníka. Pokiaľ došlo k zásahu do dobrej povesti právnickej osoby, je možné domáhať sa ochrany na súde, aby sa ten, kto tento zásah spôsobil, zdržal neoprávneného zásahu a odstránil závadný stav. Možno sa tiež domáhať primeraného zadosťučinenia.
mgr.robert.banos, 25. máj 2017 - 17:53
Dobry den, chcem sa opytat, ci moze niekto bez suhlasu a vedomia majitela z ulice fotografovat jeho obchodnu prevadzku aj s osobnymi udajmi - t.j. meno majitela, telefonne cislo a zavesit to na socialnu siet.... predchadzalo tomu neopodstatnene osocovanie a zamerne poskodzovanie dobreho mena majitela obchodu...S uctou Gajdosova M.
Mária Gajdošová, 23. máj 2017 - 20:53
Odpoveď pre Milana: Dobrý deň, pokiaľ fotografujete osoby na verejnom priestranstve bez ich súhlasu, musíte si ako prvé zodpovedať na otázku, či takouto činnosťou zasahujete do ich súkromia alebo nie. Zo zákona totiž vyplýva, že privolenie fotografovaných alebo natáčaných osôb nie je potrebné vtedy, ak fotografujete alebo natáčate na úradné, vedecké, umelecké či spravodajské účely. Čo sa týka verejných budov, ich je možno fotografovať a fotografie použiť bez obmedzenia, ak nie je zákaz fotografovať výslovne uvedený napr. pri vstupe do takej budovy. Zákon konkrétne neurčuje, že napr. v knižnici nie je možné vyhotoviť fotografie. V záujme zabezpečenia obrany a bezpečnosti štátu je zakázané fotografovať budovy, priestory alebo zariadenia označené zákazom fotografovania. Nemôže však ísť o akékoľvek budovy, ale len o také, o ktorých tak rozhodne ústredný orgán štátnej správy. Toto ustanovenie vyplýva zo Zákona o ochrane utajovaných skutočností.
mgr.robert.banos, 5. máj 2017 - 1:45

References: súd 
 súd 
 § 12
 súd 
 súd 
 súd 
 súd 
 §179
 §182
 §126
 §127
 súd 
 § 44
 § 19